**Paziņojums par līdzdalības iespējām Ministru kabineta noteikumu projekta**

**“Administratīvo teritoriju un teritoriālo vienību klasifikatora noteikumi” izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumi  |
| 2. | Dokumenta nosaukums | “Administratīvo teritoriju un teritoriālo vienību klasifikatora noteikumi”  |
| 3. | Politikas joma un nozare vai teritorija | Publiskās pārvaldes politika |
| 4. | Dokumenta mērķgrupas | Sabiedrības mērķgrupas – par statistisko klasifikāciju piemērošanu un statistikas datu bāzu uzturēšanu atbildīgās valsts institūcijas vai privātpersonas, statistisko datu lietotāji.  |
| 5. | Dokumenta mērķis un sākotnēji identificētās problēmas būtība | Noteikumu projekta izstrādes mērķis ir aktualizēt Administratīvo teritoriju un teritoriālo vienību klasifikatoru saskaņā ar Administratīvo teritoriju un apdzīvoto vietu likumā noteikto jaunu Latvijas administratīvi teritoriālo iedalījumu. Noteikumu projekts paredz izdot jaunā redakcijā Ministru kabineta 2017.  gada 21. marta noteikumus Nr. 152 “Administratīvo teritoriju un teritoriālo vienību klasifikatora noteikumi” ar mērķi nodrošināt administratīvi teritoriālās reformas rezultātā izveidoto valsts administratīvi teritoriālā iedalījuma vienību klasificēšanu. |
| 6. | Dokumenta izstrādes laiks un plānotā virzība | Noteikumu projektu plānots iesniegt izsludināšanai Valsts sekretāru sanāksmē š. g. martā. |
| 7. | Dokumenti | 1. Ministru kabineta noteikumu projekts (datnes nosaukums EMNot\_030221\_ATVK);
2. Ministru kabineta noteikumu projekta pielikums (datnes nosaukums EMNotp\_030221\_ATVK);
3. Ministru kabineta noteikumu projekta sākotnējās ietekmes novērtējuma ziņojums (anotācija) (datnes nosaukums EMAnot\_030221\_ATVK).
 |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties Ministru kabineta noteikumu projekta izstrādē, sniedzot viedokli rakstiski, atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam. |
| 9. | Pieteikšanās līdzdalībai | Sabiedrības pārstāvjus lūgums, norādot kontaktinformāciju (vārdu, uzvārdu, adresi, tālruņa numuru un e-pasta adresi), sniegt viedokli līdz 2021. gada 25.februārim, nosūtot to uz šādām e-pasta adresēm: pasts@em.gov.lv un pasts@csb.gov.lv. |
| 10. | Cita informācija | Nav.  |
| 11. | Atbildīgā amatpersona | Centrālās statistikas pārvaldes Statistikas metodoloģijas un kvalitātes departamenta Statistikas plānošanas un standartizācijas daļas vecākā referente Nadežda Orlova, tālr. 67366962, e-pasts: Nadezda.Orlova@csb.gov.lv |